《护国寺次韵婺州韵》
宋代·韩元吉

双蛾渺云端，流水但空谷。
尚喜云外山，娟娟作眉绿。
佳人不可见，夜半风满竹。
竹声入清梦，夜客慰孤宿。
山中富兰若，欲往宁畏独。
老僧亦知人，逢场共竿木。
林芳得清心，幽涧供濯足。
便可赋归欤，箪瓢胜鼎肉。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。